CELEX: 62014TN0573
Language: et
Date: 2014-07-31 00:00:00
Title: Kohtuasi T-573/14: 31. juulil 2014 esitatud hagi – Polyelectrolyte Producers Group ja SNF versus komisjon

17.11.2014   
            
            
               ET
            
            
               Euroopa Liidu Teataja
            
            
               C 409/45
            
         31. juulil 2014 esitatud hagi – Polyelectrolyte Producers Group ja SNF versus komisjon
   (Kohtuasi T-573/14)
   2014/C 409/66
   Kohtumenetluse keel: inglise
   
      Pooled
   
   
      Hagejad: Polyelectrolyte Producers Group (Brüssel, Belgia) ja SNF SAS (Andrézieux Bouthéon, Prantsusmaa) (esindajad: advokaadid R. Cana ja A. Patsa)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada hagi vastuvõetavaks ja põhjendatuks;
            
         
               —
            
            
               tühistada vaidlustatud akt osas, milles see kehtestab jääkmonomeeride suhtes muutumatu kontsentratsioonimäära 100 ppm;
            
         
               —
            
            
               mõista nende menetluste kulud välja kostjalt.
            
         
      Väited ja peamised argumendid
   
   Hagejad paluvad oma hagis, et tühistataks esiteks komisjoni 2. mai 2014. aasta otsus, millega kehtestatakse järeltöödeldud paberist toodetele EL-i ökomärgise andmise ökoloogilised kriteeriumid (1).
   Hagi põhjenduseks esitab hageja kolm väidet.
   
               1.
            
            
               Esimene väide, et on rikutud EL-i ökomärgise määrust (2), kuna komisjon kehtestas vaidlustatud otsuse lisa kriteeriumi 1(B)(B3) sektsioonis (e) jääkmonomeeride suhtes muutumatu kontsentratsioonimäära 100 ppm. Hagejad väidavad, et nimetatud sektsioonis toodud nõuded:
               
                           —
                        
                        
                           rikuvad EL-i ökomärgise määruse artikli 6 lõiget 3 ja I lisa, kuna need ei ole määratletud teaduslikul alusel;
                        
                     
                           —
                        
                        
                           rikuvad EL-i ökomärgise määruse artikli 6 lõiget 1 ja I lisa, kuna need ei arvesta liidu viimaste strateegiliste eesmärkidega keskkonna valdkonnas;
                        
                     
                           —
                        
                        
                           rikuvad EL-i ökomärgise määruse artikli 6 lõike 3 punkti b, kuna komisjon ei ole kaalunud nende teostatavust.
                        
                     
         
               2.
            
            
               Teine väide, et on rikutud põhjendamise kohustust ning võrdsuse proportsionaalsuse põhimõtteid, kuna vaidlustatud otsus:
               
                           —
                        
                        
                           ei sisalda viiteid ega kriteeriumi 1(B)(B3) sektsioonis (e) toodud nõuete kohta selgitusi;
                        
                     
                           —
                        
                        
                           käsitleb kahte erinevat olukorda ühte moodi ja samasuguseid olukordi erinevalt, ilma et selline diskrimineerimine oleks objektiivselt põhjendatud;
                        
                     
                           —
                        
                        
                           ei ole vajalik, et saavutada soovitud eesmärke ning on olemas vähem kulukaid meetmeid.
                        
                     
         
               3.
            
            
               Kolmas väide, et komisjon on rikkunud hea halduse põhimõtet, kuna ta ei uurinud vaidlustatud otsuse vastuvõtmisel hoolikalt ja erapooletult kõiki asjassepuutuvaid tegureid ja asjaolusid.
            
         
      (1)  ELT 2014, L 135, lk 24, teatavaks tehtud numbri C(2014) 2774 all.
   
      (2)  Euroopa Parlamendi ja nõukogu 25. novembri 2009. aasta määrus (EÜ) nr 66/2010 EL-i ökomärgise kohta (ELT L 27, lk 1).